ddrg/super_eurlex huggingface dataset:
Predlog UREDBA SVETA o spremembi Uredbe (ES) št. 2340/2002 in Uredbe (ES) št. 2347/2002 o možnostih ribolova globokomorskega staleža rib za države članice, ki so pristopile k EU v letu 2004

Predlog ODLOČBA SVETA o spremembi Direktive 2002/95/ES Evropskega parlamenta in Sveta za namene določitve največjih vrednosti koncentracij za nekatere nevarne snovi v električni in elektronski opremi

Predlog SKLEP SVETA o podpisu Sporazuma med Evropsko skupnostjo in Švicarsko konfederacijo na področju statistike

Predlog SKLEP SVETA o sklenitvi Sporazuma med Evropsko skupnostjo in Švicarsko konfederacijo na področju statistike

Predlog UREDBA SVETA o spremembi Uredb Sveta (EGS) št. 3030/93 in (ES) št. 3285/94 glede skupnih pravil za uvoz nekaterih tekstilnih izdelkov iz tretjih držav

KOM(2004) 615

28.9.2004
SL Uradni list Evropske unije C 305/5

Obvestilo o bližnjem izteku nekaterih protidampinških ukrepov

(2004/C 305/05)

1. Kot je predvideno v členu 11(2) Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti (1), Komisija obvešča, da se bodo spodaj omenjeni protidampinški ukrepi, razen če je uvedena presoja v skladu z naslednjim postopkom, iztekli na dan, naveden v spodnji preglednici.

2. Postopek

Proizvajalci Skupnosti lahko vložijo pisno zahtevo za presojo. Zahteva mora vsebovati zadostne dokaze za to, da bi iztek ukrepov verjetno privedel do nadaljevanja ali ponovitve dampinga in povzročitve škode.

Če se Komisija odloči za presojo zadevnih ukrepov, bodo uvozniki, izvozniki, zastopniki države izvoza in proizvajalci v Skupnosti dobili priložnost za razširitev in izpodbijanje zahteve za presojo ali za pripombe na zadeve v zahtevi za presojo.

3. Roki

Proizvajalci v Skupnosti lahko, na podlagi zgoraj omenjenega, pošljejo pisno zahtevo za presojo Evropski komisiji, Generalnemu direktoratu za trgovino (Oddelku B-1), J-79 5/16, B-1049 Bruselj (2), ki mora tja prispeti kadar koli po datumu objave trenutnega obvestila, vendar ne kasneje kakor tri mesece pred datumom, omenjenim v spodnji preglednici.

4. To obvestilo je objavljeno v skladu s členom 11(2) Uredbe Sveta (ES) št. 384/96 z dne 22. decembra 1995.

(1) UL L 56, 6.3.1996, str. 1. Uredba, kakor je bila nazadnje spremenjena z Uredbo Sveta (ES) št. 461/2004 (UL L 77, 13.3.2004, str. 12).

(2) Teleks COMEU B 21877; telefaks (32-2) 295 65 05.
SL Uradni list Evropske unije C 307/12

Sporočilo Komisije glede podaljšanja Sporočila Komisije državam članicam v skladu s členom 93(1) Pogodbe ES za uporabo členov 92 in 93 Pogodbe glede kratkoročnega zavarovanja kreditnih izvoznih poslov

(2004/C 307/04)

(Besedilo velja za EGP)

Izvirno sporočilo Komisije državam članicam v skladu s členom 93(1) Pogodbe ES za uporabo členov 92 in 93 Pogodbe glede kratkoročnega zavarovanja kreditnih izvoznih poslov je bilo sprejeto v letu 1997 (1) in je veljalo za obdobje petih let od 1. januarja 1998.

V letu 2001 je Komisija sprejela dopolnitev (2) k sporočilu iz leta 1997 glede definicije „tržnih“ tveganj, ki odraža spremenjene razmere na zasebnem pozavarovalnem trgu. Komisija je prav tako odločila, da se podaljša veljavnost sporočila iz leta 1997 do 31. decembra 2004. Ob tem je bila točka 2.6. sporočila iz leta 1997 dopolnjena kot sledi: „Zmogljivost zasebnega pozavarovalnega trga se spreminja. To pomeni, da definicija tržnih tveganj ni nespremenljiva in se lahko spreminja skozi čas. Zaradi tega se lahko definicijo spremeni, predvsem ob izteku veljavnosti tega sporočila 31. decembra 2004. Komisija se bo glede takšnih sprememb posvetovala z državami članicami in ostalimi zainteresiranimi strankami.“

Z namenom da se zagotovi čas za oceno zmogljivosti zasebnega pozavarovalnega trga in se ta pregled zaključi, je Komisija odločila, da bo še naprej uporabljala veljavno sporočilo kot je bilo dopolnjeno v letu 2001 dokler ne bodo objavljena nova pravila o Državni pomoči na področju kratkoročnega zavarovanja kreditnih izvoznih poslov, oziroma najkasneje do 31. decembra 2005.

(1) UL C 281, 17.9.1997, str. 4.

(2) UL C 217, 2.8.2001, str. 2.
SL Uradni list Evropske unije C 263/5

Razpis za oddajo vlog za iskanje ogljikovodikov v delu bloka F17a nizozemskega epikontinentalnega pasu

(2004/C 263/03)

Ministrstvo za gospodarske zadeve Kraljevine Nizozemske je sporočilo, da je prejelo vlogo za izdajo dovoljenja za iskanje ogljikovodikov za del bloka F17, označen na karti, ki je priložena kot Priloga 3 k Rudarskemu predpisu (Uradni list Nizozemske 2002, 245), imenovan del bloka F17a.

Minister za gospodarske zadeve Kraljevine Nizozemske vse zainteresirane v skladu s členom 3(2) Direktive Evropskega parlamenta in Sveta 94/22/ES z dne 30. maja 1994 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov in objavo, kot je opisano v členu 15 Zakona o rudarstvu (Uradni list 2002, 542) vabi, da oddajo vlogo za izdajo dovoljenja za iskanje ogljikovodikov za del bloka F17a.

Vloge lahko oddajo v 13 tednih po objavi tega razpisa v Uradnem listu Evropske unije, vloge morajo biti naslovljene na Minister van Economische Zaken (Ministrstvo za gospodarske zadeve) v roke direktorju sektorja za proizvodnjo energije z navedbo „persoonlijk in handen“ (osebno), Prinses Beatrixlaan 5-7, Den Haag, Nizozemska. Vloge, ki bodo na navedeni naslov prispele po tem datumu, ne bodo obravnavane.

Odločitev o vlogah bo sprejeta najkasneje v devetih mesecih po preteku tega roka.

Podrobne informacije so na voljo na tel. št. (31-70) 379 66 94.
Sporočilo Komisije: Znanost in tehnologija, ključna pojma za prihodnost Evrope - Usmeritve politike za podpiranje raziskovanja v Uniji

KOM(2004) 401

2.6.2004
SL Uradni list Evropske unije C 200/4

SPOROČILO UVOZNIKOM

Uvoz sladkorja v Skupnost iz Srbije in Črne gore

(2004/C 200/04)

Z uredbo Komisije (ES) št. 764/2003 je bilo za obdobje treh mesecev začasno odloženo izvajanje preferencialnih ureditev iz uredbe Sveta (ES) št. 2007/2000 v zvezi s sladkorjem iz oznak KN 1701 in 1702, ki se uvaža iz Srbije in Črne gore. Z Uredbo Komisije (ES) št. 1343/2003 se je začasni odlog podaljšal za šest mesecev, ki pa je bil nato z uredbo Komisije (ES) št. 213/2004 podaljšan še za nadaljnjih šest mesecev, in sicer do 7. avgusta 2004. Komisija se je za navedeni ukrep odločila na podlagi ugotovitev, da sistem izdajanja certifikatov in nadzora preferencialnega porekla sladkorja pristojnim organom države prejemnice ni omogočal preverjanja izvornega statusa proizvodov in upravnega sodelovanja, kot se zahteva za preverjanje dokazov o poreklu.

Komisija se je odločila prekiniti začasni odlog, saj verjame, da bodo ukrepi, ki so bili v vmesnem času sprejeti v Srbiji in Črni gori, zagotovilo za bodoče ustrezno izdajanje potrdil o poreklu sladkorja in za to, da bosta Srbija in Črna gora uspeli zagotoviti zahtevano sodelovanje pri kasnejšem preverjanju teh potrdil.

V danih okoliščinah Komisija s tem umika sporočilo uvoznikom v zvezi z uvozom sladkorja iz Srbije in Črne gore, ki je bilo objavljeno v Uradnem listu (OJ) C 33, dne 6.2.2004. Začasni odlog preferenc za Srbijo in Črno goro v zvezi s sladkorjem tako poteče 7. avgusta 2004.

Kljub temu pa Komisija uvoznikom sporoča, da sporočilo, objavljeno v Uradnem listu (OJ) C 14 z dne 20.1.2004, str. 2, ostaja v veljavi. To sporočilo zadeva vse proizvode, ki se iz Srbije in Črne gore uvozijo v Skupnost. Kljub temu, da se je upravljanje in nadzor nad preferencialnim poreklom očitno izboljšal, pa je bilo upravno sodelovanje pri preverjanju porekla izdanih certifikatov v preteklosti počasno in ne vedno prepričljivo. Predvsem pa je potrebno nadaljnje nadzorovanje in ocenjevanje celotne učinkovitosti, kar še zlasti velja za Črno goro.

Zato bo Komisija še naprej natančneje nadzirala Srbijo in Črno goro glede njunega izvrševanja in nadzora nad preferencialnim poreklom. Gospodarskim subjektom Skupnosti, ki predložijo dokumentacijske dokaze o poreklu, zato da se zagotovi preferencialno obravnavanje za vse proizvode, uvožene iz Srbije in Črne gore, tako priporočamo, da še naprej izvajajo vse potrebne varnostne ukrepe, saj sprostitev spornega blaga v prosti promet lahko privede do carinskega dolga.
Končno poročilo pooblaščenca za zaslišanje (1)

Zadeva AT.40023 – Čezmejni dostop do plačljive televizije – umik

(Besedilo velja za EGP)

(2021/C 184/06)

Osnutek sklepa, naslovljen na The Walt Disney Company, The Walt Disney Company Limited, Comcast Corporation, Universal Studios International B.V., Universal Studios Limited, Sony Group Corporation, CPT Holdings Inc., Colgems Productions Limited, Warner Media LLC, Warner Bros. International Television Distribution Inc. Sky Limited in Sky UK Limited (skupaj: stranke), se nanaša na umik sklepa Komisije iz leta 2019 v zadevi AT.40023 – Čezmejni dostop do plačljive televizije (v nadaljnjem besedilu: sklep iz leta 2019) (2), s katerim so nekatere zaveze postale zavezujoče za stranke.

Generalni direktorat za konkurenco je 21. januarja 2021 strankam poslal dopis, v katerem jih je obvestil, da namerava predlagati, naj Komisija umakne sklep iz leta 2019 in skrbnike spremljanja oprosti obveznosti spremljanja izpolnjevanja zavez (v nadaljnjem besedilu: dopis z dne 21. januarja 2021), in sicer zaradi sodbe v zadevi C-132/19 P (3) 3, s katero so bile zaveze iz sklepa Komisije iz leta 2016 v zadevi AT.40023 – Čezmejni dostop do plačljive televizije (4) 4, ki so bile v bistvu enake zavezam iz sklepa iz leta 2019, razglašene za nične. V dopisu z dne 21. januarja 2021 so bile stranke pozvane, naj do 5. februarja 2021 predložijo morebitne pripombe v zvezi z morebitnim umikom sklepa iz leta 2019. Nobena od strank ni nasprotovala umiku sklepa iz leta 2019.

Ugotavljam, da so vse stranke lahko učinkovito uveljavljale svoje procesne pravice v tej zadevi.

Bruselj, 18. marec 2021. Wouter WILS

(1) V skladu s členoma 16 in 17 Sklepa 2011/695/EU predsednika Evropske komisije z dne 13. oktobra 2011 o funkciji in mandatu pooblaščenca za zaslišanje v nekaterih postopkih o konkurenci (UL L 275, 20.10.2011, str. 29).

(2) Sklep Komisije z dne 7. marca 2019 v zvezi s postopkom na podlagi člena 101 Pogodbe o delovanju Evropske unije in člena 53 Sporazuma EGP (Zadeva AT.40023 – Čezmejni dostop do plačljive televizije, C(2019) 1772 final (UL C 132, 9.4.2019, str. 8).

(3) Zadeva C–132/19 P – Groupe Canal + proti Komisiji, EU:C:2020:1007.

(4) Sklep Komisije z dne 26. julija 2016 v zvezi s postopkom na podlagi člena 101 Pogodbe o delovanju Evropske unije in člena 53 Sporazuma EGP (zadeva AT.40023 – Čezmejni dostop do plačljive televizije), C(2016) 4740 final (UL C 437, 25.11.2016, str. 5).
Mnenje Svetovalnega odbora za omejevalna ravnanja in prevladujoče položaje s sestanka dne 27. junija 2019 o osnutku sklepa v zadevi AT.37956 – Ronds à Beton

Poročevalka: Avstrija

(2020/C 312/04)

Svetovalni odbor (8 držav članic) se strinja z oceno Komisije glede proizvoda in geografskega trga sporazumov in/ali usklajenih ravnanj iz osnutka sklepa.

Svetovalni odbor (8 držav članic) se strinja s Komisijo, da so podjetja, na katera se nanaša osnutek sklepa, sodelovala pri enotni, kompleksni in trajajoči kršitvi člena 65(1) Pogodbe ESPJ, kot je navedeno v osnutku sklepa.

Svetovalni odbor (8 držav članic) se strinja s Komisijo, da so lahko sporazumi in/ali usklajena ravnanja znatno vplivala na trgovino med državami članicami EU.

Svetovalni odbor (8 držav članic) se strinja s Komisijo glede uporabe členov 7(1) in 23(2) Uredbe (ES) št. 1/2003 kot pravne podlage.

Svetovalni odbor (8 držav članic) se strinja s Komisijo, da so argumenti, ki so jih strani navedle po nadaljevanju postopka, ustrezno obravnavani v osnutku sklepa.

14.

Svetovalni odbor (8 držav članic) priporoča objavo tega mnenja v Uradnem listu Evropske unije .

S tem potrjujem, da sta Španija in Italija sodelovali na tej seji Svetovalnega odbora prek konferenčne video povezave in me prosili, da v njunem imenu podpišem mnenje Svetovalnega odbora.
(14)

V okviru dejavnosti trženja podjetja Universal je bila vzpostavljena vrsta praks, ki so omejevale aktivno in pasivno prodajo licenciranega trgovskega blaga na različnih ozemljih in različnim skupinam strank. Te prakse so se nanašale na fizično in spletno prodajo licenciranega trgovskega blaga v celotnem EGP. Sklep zajema naslednje glavne vrste omejitev: (a) neposredne ukrepe, ki omejujejo pridobitelje licenc pri prodaji, kot so (i) prepoved pasivne prodaje zunaj ozemlja; (ii) prepoved aktivne prodaje zunaj ozemlja; (iii) prepoved spletne prodaje; (iv) obveznost obveščanja podjetja Universal o prodaji zunaj ozemlja; (v) uporaba jezikovnih zahtev za omejitev prodaje zunaj ozemlja; (vi) prepoved prodaje zunaj opredeljenih skupin strank ter (vii) obveznosti plačila podjetju Universal za prihodke, ustvarjene s prodajo zunaj opredeljenih ozemelj in skupin strank; (b) posredne ukrepe, ki omejujejo pridobitelje licenc pri prodaji: včasih je bila izvedena tudi vrsta ukrepov kot posreden način za spodbujanje spoštovanja omejitev prodaje zunaj opredeljenih ozemelj in skupin strank. Ti ukrepi so vključevali izvajanje revizij in neobnovitev pogodb; (c) obveznost prenosa omejitev prodaje, da bi se zagotovilo, da tudi vsaka tretja oseba, ki prodaja licencirano trgovsko blago podjetja Universal, spoštuje omejitve glede ozemelj in strank.
—

Kirin je japonsko integrirano podjetje, ki proizvaja in prodaja alkoholne pijače. Je del skupine, ki je dejavna na področju hrane in pijač, farmacevtskih izdelkov in zdravstvenih ved.
—

Clariant’s Quats Business („Quats Business“, Švica), ki ga obvladuje podjetje Clariant in ga med drugim sestavljajo proizvodni obrati v Nemčiji, Braziliji in Indoneziji ter intelektualna lastnina v Švici in dodatna sredstva po vsem svetu.
Predhodna priglasitev koncentracije

(Zadeva M.11019 – PREMERENI/SUAS CLEAN ENERGY/JVs)

Zadeva, primerna za obravnavo po poenostavljenem postopku

(Besedilo velja za EGP)

(2023/C 20/08)

1.

Komisija je 12. januarja 2023 prejela priglasitev predlagane koncentracije v skladu s členom 4 Uredbe Sveta (ES) št. 139/2004 ( 1 )

Ta priglasitev zadeva naslednji podjetji:

— PREměření, a.s. („PREmereni“, Češka), ki ga končno obvladujeta glavno mesto Praga (Češka) in skupina EnBW (Nemčija),

— SUAS Clean Energy s.r.o. („SUAS“, Češka), ki ga končno obvladuje skrbniški sklad Františka Štěpáneka (Češka).

Podjetji PREměření, a.s. in SUAS Clean Energy s.r.o. bosta pridobili v smislu člena 3(1)(b) in člena 3(4) uredbe o združitvah skupni nadzor nad podjetjem PRE FVE Nové Sedlo, s.r.o. („JV1“) in podjetjem Solarpark Nové Sedlo s.r.o. („JV2“).

Koncentracija se izvede z nakupom delnic.
Predhodna priglasitev koncentracije

(Zadeva M.10985 – BMHC / ALD / JV)

Zadeva, primerna za obravnavo po poenostavljenem postopku

(Besedilo velja za EGP)

(2023/C 3/02)

1.

Komisija je 21. decembra 2022 prejela priglasitev predlagane koncentracije v skladu s členom 4 Uredbe Sveta (ES) št. 139/2004 ( 1 )

Ta priglasitev zadeva naslednja podjetja:

— Mitsubishi HC Capital inc. („MHC“, Japonska),

— Bangkok Mitsubishi HC Capital Co., Ltd („BMHC“, Tajska), ki ga obvladuje podjetje MHC,

— ALD S.A. („ALD“, Francija), ki ga obvladuje podjetje Société Générale S.A. (Francija),

— novoustanovljeno podjetje („JVco“, Tajska).

Podjetje MHC, neposredno in posredno prek podjetja BMHC, in podjetje ALD pridobita v smislu člena 3(1)(b) in člena 3(4) uredbe o združitvah skupni nadzor nad podjetjem JVco.

Koncentracija se izvede z nakupom delnic v novoustanovljeni družbi, ki je skupno podjetje.
—

HPM se ukvarja s proizvodnjo, prodajo in trženjem termoplastičnih polimerov in intermediatov, potrebnih za proizvodnjo takih polimerov, tj. tehnične plastike na osnovi poliamida, tehnične plastike na osnovi polibutilena tereftalata in kontinuiranih termoplastičnih kompozitov, ojačanih z vlakni, ki jih trenutno izvaja skupina podjetij, ki so vsa v neposredni ali posredni lasti odvisnih podjetij in deležev družbe Lanxess. HPM ima deset proizvodnih obratov po vsem svetu v šestih državah,
—

Infraserv GmbH & Co. Gendorf KG („ISG“, Nemčija), ki ga obvladujejo podjetja Clariant Produkte (Nemčija) GmbH, Celanese Services Germany GmbH in Westlake Vinnolit GmbH & Co. KG,
—

sredstva FCA-CACF v zvezi s sodelovanjem na področju financiranja („FCAB“), ki so pod skupnim nadzorom podjetij Stellantis in Santander Consumer Finance („SCF“, Španija), (PCDF in FCAB sta skupaj „ciljno podjetje“) ter
—

ciljni subjekti Sappi so dejavni na področju proizvodnje in dobave papirja za publikacije in grafičnega papirja, vključno s premazanim strojnim papirjem, premazanim in nepremazanim brezlesnim papirjem ter specialnimi kartoni, vključno s kartonažno lepenko in kompaktnim beljenim kartonom.
—

skupina Platinum Equity je dejavna na svetovni ravni in je specializirana za združitve, prevzeme in upravljanje podjetij, ki strankam zagotavljajo storitve in rešitve v najrazličnejših panogah, vključno z informacijsko tehnologijo, telekomunikacijami, logistiko ter storitvami, proizvodnjo in distribucijo na področju kovin. Skupina Platinum Equity obvladuje Solenis, podjetje za specialne kemikalije, ki je dejavno po vsem svetu na področju rešitev za čiščenje vode, procesnih rešitev, rešitev celuloze in papirja ter rešitev za spremljanje,
—

podjetje Onecall ima posredno v stoodstotni lasti podjetje USIC Holdings Inc. („USIC“), ki zagotavlja storitve za preprečevanja škode na podzemnih komunalnih sistemih in lokalizacijo v zvezi z njimi v Združenih državah in Kanadi. Podjetje Onecall je trenutno pod izključnim nadzorom skupine Partners.
—

TCHIBO Anlagen-Verwaltungsgesellschaft mbH in TCHIBO GmbH, skupaj TCHIBO Group, („TCHIBO“, Nemčija), ki je pod končnim nadzorom podjetja Trivium in njegovega končnega edinega obvladujočega delničarja, fizične osebe, ter podjetja Scintia Vermögensverwaltungs GmbH in njegovega končnega edinega obvladujočega delničarja, fizične osebe.
—

GVM je industrijska skupina v družinski lasti, dejavna na področju proizvodnje in dobave električne energije, dobave plina, proizvodnje zlitin in železovih zlitin na osnovi silicija in mangana ter spodbujanja nepremičnin,
—

skupina TMF Group zagotavlja predvsem poslovne storitve in storitve zagotavljanja skladnosti na lokalni ravni, oddane v zunanje izvajanje (vključno s poslovnimi tajniškimi, davčnimi in računovodskimi storitvami, pravnimi in upravnimi storitvami ter storitvami na področju človeških virov in obračunavanja plač) za večnacionalna podjetja, finančne institucije, investicijske sklade in premožne posameznike.
—

podjetje DTAG je ponudnik integriranih telekomunikacijskih storitev in storitev informacijske tehnologije ter je dejavno po vsem svetu v več kot 50 državah. Podjetje DTAG potrošnikom predvsem v Evropi in ZDA ponuja fiksne in mobilne telekomunikacijske storitve ter produkte na področjih interneta, IPTV ter IT. Poleg tega podjetje DTAG zagotavlja telekomunikacijske storitve drugim operaterjem in ponudnikom internetnih storitev na veleprodajni ravni ter rešitve informacijske in komunikacijske tehnologije za srednje in velike stranke po vsem svetu.
—

podjetje Hydro je popolnoma integrirano podjetje, ki se ukvarja z aluminijem in deluje v celotni vrednostni verigi aluminija po vsem svetu, od proizvodnje boksita, aluminijevega oksida in energije do proizvodnje primarnega aluminija in ekstrudiranih izdelkov iz aluminija ter recikliranja aluminija,
—

podjetje Ares Management Corporation je upravitelj alternativnih naložb s sedežem v ZDA, ki strankam ponuja dopolnilne primarne in sekundarne rešitve za naložbe v razrede premoženja, med drugim v posojila, zasebni kapital, nepremičnine in infrastrukturo. Svetovna platforma podjetja Ares je 31. marca 2022 štela približno 2 195 zaposlenih, ki so delovali v Severni Ameriki, Evropi, azijsko-pacifiški regiji in na Bližnjem vzhodu,
—

National Grid ima v lasti in upravlja regulirano infrastrukturo za električno energijo in plin v Veliki Britaniji in na severovzhodu Združenih držav,
—

za podjetje Waterland: neodvisna skupina za naložbe zasebnega kapitala, ki se osredotoča na štiri naložbena tematska področja: staranje prebivalstva, zunanje izvajanje in učinkovitost, prosti čas in razkošje ter trajnostnost. Dejavno je predvsem v Belgiji, na Danskem, v Franciji, Nemčiji, na Nizozemskem, Poljskem in v Združenem kraljestvu,
—

MOL Group je vertikalno integriran naftni in plinski konglomerat, katerega glavne dejavnosti so: (i) iskanje, pridobivanje in rafiniranje surove nafte, (ii) distribucija rafiniranih naftnih derivatov na veleprodajni in maloprodajni ravni, (iii) proizvodnja in prodaja petrokemičnih proizvodov, (iv) iskanje in pridobivanje zemeljskega plina ter (v) prenos zemeljskega plina na Madžarskem. MOL Group ima sedež v Budimpešti, deluje v več kot 30 državah in zaposluje približno 25 000 ljudi po vsem svetu,
—

PayTipper S.p.A., CityPoste Payment S.p.A., Enel X Financial Services S.r.l. in Junia Insurance S.r.l. opravljajo storitve za plačilo davkov in računov za javne storitve.
—

podjetje Oracle je dejavno po vsem svetu na področju razvoja, proizvodnje, trženja in distribucije IT rešitev, vključno s podjetniškimi aplikacijami ter infrastrukturno programsko opremo in storitvami,
—

ciljno podjetje: lastnik klasičnih igralnic, igralnih dvoran in stavnih agencij v Belgiji, Franciji in Švici, dejavno je tudi na področju upravljanja spletnih strani za igre na srečo (igralnice in športne stave) ter mobilnih aplikacij v Belgiji, na Malti, Portugalskem, v Franciji, Švici, Španiji, Srbiji, Kolumbiji in ZDA.
—

za podjetje ekaterra: podjetje ekaterra in njegova odvisna podjetja se ukvarjajo s čajno dejavnostjo, ki zajema pridelavo, predelavo in dobavo čaja v lističih, raziskave in razvoj, proizvodnjo, pakiranje, trženje, distribucijo in prodajo čajnih izdelkov po vsem svetu (ne vključuje deležev podjetja Unilever v skupnih podjetjih PepsiLipton s podjetjem Pepsico v zvezi s čajem, pripravljenim za pitje).
—

podjetje Votorantim je dejavno v različnih poslovnih segmentih, vključno s cementom in betonom, rudarstvom in metalurgijo, koncentriranim pomarančnim sokom, kemičnimi specialnimi trgi, proizvodnjo električne energije in finančnim sektorjem.
—

Samsung Bioepis Co. Ltd. („Bioepis, Južna Koreja“), ki je trenutno pod skupnim nadzorom podjetij Biogen Therapeutics Inc. (ZDA) in Samsung BioLogics.
—

za Certas: upravljanje bencinskih servisov v Franciji na avtocestnem in cestnem omrežju. Matična družba DCC je po vsem svetu dejavna na štirih področjih v različnih sektorjih, kot so tehnologija, zdravstvo, utekočinjeni naftni plin ter maloprodaja in nafta,
—

SNCF je uveljavljeno francosko železniško podjetje. Njegove dejavnosti vključujejo železniški potniški in tovorni promet, upravljanje postaj in infrastrukture ter inženirske dejavnosti. SNCF izvaja izključni nadzor nad podjetjem Eurostar International Limited, ki upravlja mednarodne storitve visokohitrostnega železniškega prevoza, ki povezujejo Združeno kraljestvo s Francijo, Belgijo in Nizozemsko prek predora pod Rokavskim prelivom med Združenim kraljestvom in Francijo,
—

Parker načrtuje, izdeluje in dobavlja tehnologije in sisteme gibanja in upravljanja ter zagotavlja rešitve v zvezi s finomehaniko na številnih mobilnih, industrijskih in aeronavtičnih trgih na svetovni ravni,
—

za podjetje PSPIB: upravljanje naložb v okviru izvajanja pokojninskih načrtov kanadske zvezne javne uprave, kanadskih sil, kanadske kraljeve konjeniške policije in rezervnih sil. Upravlja diverzificiran globalni portfelj, vključno z delnicami, obveznicami in drugimi vrednostnimi papirji s stalnim donosom, ter naložbe v zasebni kapital, nepremičnine, infrastrukturo, naravne vire in kreditne naložbe,
—

za Warburg Pincus: družba z omejeno odgovornostjo v New Yorku in upravljavec skladov zasebnega kapitala Warburg Pincus. Je globalno zasebno kapitalsko podjetje s sedežem v New Yorku,
—

Ethniki je kompozitna zavarovalnica, ki se osredotoča predvsem na Grčijo in ima omejene dejavnosti na Cipru in v Romuniji. Njene dejavnosti vključujejo vrsto produktov življenjskega in neživljenjskega zavarovanja, distribucijo zavarovalnih produktov in, v obsegu de minimis, pozavarovanje. Ciljno podjetje je trenutno v lasti Nacionalne banke Grčije in se prodaja v skladu z načrtom za prestrukturiranje banke NBG, sklenjenim s Komisijo.